Pole harvad juhused, kus ninaplastika asjus pöördub ema oma hilises puberteedieas tütrega ja palub „maha lihvida” lapsepõlves saadud ninatrauma tagajärjel tekkinud ninaküüru. Üheksal juhul kümnest ei leidu mingeid traumatunnuseid. Kühm asub piirkonnas, kus ninaluud lõpevad ja kõhred algavad ning on murdeeas aset leidnud intensiivse luukasvu tulemus. Selline kiire kasv ei ole tihti külgühtlane. Nina võib isegi vildakaks kasvada. Ninaküüru piirkonnas esinevad sageli „teravad servad”. Üks rootsi kolleeg näitas oma ninatrauma ettekandes kümneaastase vahega tehtud fotosid poisist, kelle nina oli eelpuberteedieas laitmatult sirge, puberteedi järgselt aga täiesti viltu, ilma et keegi ega miski oleks seda poissi löönud. Kompuutertomograafia aitab siin asjaolusid täpsustada.
- admin
- 2. dets. 2010
- Määratlemata